kardosdrur/scandi-wiki huggingface dataset:
Villys Vinbars Kulturpris

Villys Vinbars Kulturpris var en pris uddelt første gang i 2003, og bl.a. er blevet overrakt til blandt andre Steffen Brandt og forfatteren Thøger Jensen. Den blev uddelt hvert år til fremtrædende kulturpersonligheder med bopæl i området omkring den nu lukkede Villys Vinbar i Sjællandsgade i Aarhus.

Udvalgte modtagere 
 2007, Søren Behncke
 2010, Kokken Mads Nybroe og restauranten BETA
 2011, Orkesterleder Jens Klüver

Kilder 

Aarhus
Kulturpriser fra Danmark
Liebe, Tod und Eisenbahn

Liebe, Tod und Eisenbahn er en tysk tv-film med sort humor fra 1989. Filmen er instrueret af Gert Steinheimer og har Heiner Lauterbach og Christina Scholz i hovedrollerne. Filmen havde premiere på ZDF 12. februar 1990.

Handling 
Raimund og Karin får sig en ny bolig. Ejeren viser Raimund sit modeljernbaneanlæg og på den måde forfalder Raimund også til den hobby. Karin tolererer til at begynde med hans hobby, men da Raimund i stigende grad vender sig fra hende til fordel for sin modeljernbane, bliver hun misundelig og tænker sågar på at dræbe ham. Hun forbereder en fælde med elektrisk stød men afstår alligevel fra at udløse den. Mens hun laver mad, slutter Raimund imidlertid den forberedte strømkreds til og dør. For at skjule liget bygger hun det ind i et modelbjerglandskab. Det samme sker for en politibetjent, der under en udspørgning af Karin tilfældigvis opdager liget i modeljernbanen.

Filmen ender med en surrealistisk scene, hvor hun vågner op i modeljernbanens alpelandskab, hvor hun møder de nu for hende at se menneskestore modelfigurer. Hun bestiger et bjerg, der viser sig at være det, som hun modellerede over Raimund på modeljernbaneanlægget. Til sidst er hun selv blevet til en del af bjerglandskabet i form af en plastikfigur ved siden af korset øverst på bjerget.

Medvirkende 
 Christina Scholz: Karin
 Heiner Lauterbach: Raimund
 Jürgen Holtz: Krieger
 Adolf Laimböck: Balthasar
 Roland Kenda: Wondra

Modeljernbaner 
Til brug for optagelserne var det nødvendigt med indtil flere modeljernbaneanlæg. Den professionelle modeljernbanebygger Bernhard Stein lavede således to udgaver af det samme anlægsudsnit med forbillede i området omkring den kendte Landwasserviadukt på Rhätische Bahn i Schweiz. Den ene udgave var i rå tilstand til brug for scenen, hvor liget dækkes til, mens den anden var i færdig udgave. Optagelserne af den sidste blev så knyttet sammen med optagelser fra forbilledet. Derudover byggede et par fagkyndige pensionister et anlæg, der fyldte et helt rum, og et anlæg til at hæve op under loftet efter Steins planer. I den færdige film varer scenerne med modeltog kun få minutter, men optagelserne i ZDF's studio i München varede flere timer. Det stillede en del krav til anlæggenes holdbarhed, for at detaljer og farver ikke skulle bukke under for den ekstreme varme i tv-studiet. Det vides ikke hvad der blev af anlæggene efter optagelserne.

Kritik 
TV Spielfilm  betegnede den sorte komedie som "bittersur!".

Fra Der Spiegel lød der ros: "Gert Steinheimer […] har med sin sorte humor vist sig at være en af de få lyspunkter i den dystre horisont indenfor tysk tv-underholdning."

Eksterne henvisninger

Noter 

Tyske film fra 1990
Tv-film
Komediefilm fra Tyskland
Kriminalfilm fra Tyskland
Modeljernbane
Tysksprogede film
Casper Holm

Casper Holm (født 4. juni 1960 i København) er en dansk guitarist, musikproducer og sangskriver i Before, Vertical Smile, Pale Imitation of Love og senest i Hinsidan & Dansk/Iransk duo Holm-Stielow. Han er lydtekniker fra Hookfarm Studios og senere leder af den historiske undergrundsklub Barbue.

Diskografi 
 1980-1984, BEFORE  Singles:   'Unexpected Emotions' 1981  'Sister Culture' 1983  Albums: 'A Wish of Life' 1982   'Nosferatu' (SAMPLER) 1982   'A Wish of Life + singles and live recordings' CD rerelease 2003  'A Wish of Life' Vinyl rerelease 2016
 1988-1992, VERTICAL SMILE (BEDSIDE BIBLE)  Albums:  'Secrets' 1990  'There's Sometning Rocking in The State of Denmark' 1991
 1993-1995, PALE IMITATION OF LOVE  Albums:  'Craving' 1993  'Happy as slowly on top of you' 1994  Shelter: Danish Radios inevitable (P3's uungåelige)
 2001, WORLD FOR SALE
 2005-2008, HINSIDAN,   'We're Sick Ov Your Violence' 12" 2003  'God Is In The Details' 2X album 2005   and 'Nightshift' 10" 2008
 2014 - 2017,  HOLM  STIELOW  Albums:   To Feed on Others/Demon Repellent 'She Said' 2016  B-O-D-I-E-S 'Your Body is My Body' 2016
 2016 - 2017, SOLO PROJECT  Independant releases:  'Wild Life', 'twofourtwo', 'AsilE'

Eksterne henvisninger 
 Casper Holms hjemmeside

Guitarister fra Danmark
Sangskrivere fra Danmark
Musikproducere fra Danmark
Personer fra København
Kathmandudalen

Kathmandudalen () er en dal i Nepal, og er landets største dal hvor hovedstaden Katmandu ligger. Historisk var det et mødested for antikke civilisationer i Asien. Dalen, som er et verdensarvssted siden 1979, har mindst 130 vigtige monument, blandt andet flere pilgrimmål for hinduer og buddhister. Byerne Katmandu, Patan og Bhaktapur er beliggende i dalen og har stilfuldt nepalesiske kunst og arkitektur.

I 2003 blev verdensarven placeret på listen over truede verdensarvsteder. Årsagen var, at Verdensarvskomiteen mener, at den enestående arkitektur i byerne forsvinder langsomt men sikkert på grund af ukontrolleret byudvikling.

Verdensarvssteder 
 Bauddhanath
 Bhaktapur Durbar Square
 Changu Narayan
 Kathmandu Durbar Square (officiellt kaldet Hanuman Dhoka)
 Patan Durbar Square
 Pashupsti
 Swayambhu

Referencer

Noter

Eksterne links 
 UNESCO World Heritage Centre - Kathmandu Valley

Verdensarv fra 1979
Verdensarv i Nepal
Nepals geografi
Bakkegårdsskolen (Gentofte)

Bakkegårdsskolen er en folkeskole beliggende i Vangede i Gentofte Kommune. Skolen blev indviet i 1935.

Historie 
Den 27. januar 1931 besluttede kommunalbestyrelsen i Gentofte Kommune, at arkitekt Frederik Wagner skulle udarbejde en plan for en skole, beliggende i Vangede Sogn på Nordre Bakkegaards jorde 31 meter over havets overflade. Af Frederik Wagners forslag blev det vedtaget at bygge en aulaskole i tre etager. Første spadestik til skolen blev taget 14. september 1933, og skolen kunne tage imod de første elever 7. januar 1935.

I 1988 lukkede kommunen Mosegårdsskolen, og flyttede eleverne til Bakkegårdsskolen.

Referencer

Eksterne henvisninger 

 Bakkegårdsskolens websted

Folkeskoler
Etableret i 1935
Vangede
Bygninger, konstruktioner og anlæg i Gentofte Kommune
Baruntse

Baruntse er et bjerg i Makalu Baruns nationalpark i Nepal. Toppen ligger på 7 162 meter over havet og indgår i den del af Himalaya som kaldes Mahalangur Himal.

Beskrivelse 
Baruntse er et symmetrisk bjerg, med fire forskellige kamme omgivet af gletsjere, mod syd af Hunku glacier, mod øst af Barun glacier og mod nordvest af Imja glacier. Tre af bjergryggerne former et Y fra Cho Polu (6695 m.o.h.) i nord.

Baruntse ligger i Solukhumbu- og Sankhuwasabha-distrikterne. De nærmeste bjerge er Amphu, Num Ri, Cho Polu, Hongku Chuli og Island Peak, med stigende afstande. Bjerget er afvandingsområde til Ganges og dermed til Den Bengalske Bugt.

Bjerget indgår som del i Makalu Baruns nationalpark i det beskyttede Sacred Himalayan Landscape, som hovedsageligt ligger i Nepal, men som også strækker sig ind i Sikkim og Darjeeling i Indien

Klatrehistorie 
En New Zealand ekspedition var den første til at bestige Baruntse. Det skete under en udforskningen af området syd og øst for Mount Everest. Nitten bjergtoppe på mere end 6000 m.o.h steg, hvor af Baruntse og Pethangtse var de højeste. Ekspedition ledes af Edmund Hillary og bestod af Charles Evans, George Lowe, samt yderligere seks newzealandske bjergbestigere Bill Beaver, Norman Hardie, Jim McFarlane, Colin Todd, Geoff Harrow, og Brian Wilkins og en læge fra England, Michael Ball.

Baruntse indebar en svær isklatring, som krones med succes den 30. maj 1954 da Todd og Harrow nåede toppen. Dagen efter, den 1. juni, nåede Beaver og Lowe også toppen.

I 2010 omkom Chhewang Nima, som besteget Mount Everest 19 gange, under en ekspedition på Baruntse. Nima blev taget af et sneskred på omkring 7000 meters højde.

Bjerget bestiges sædvanligvis fra syd, så bjergbestigere akklimatiseres til at klatre Mera Peak og derefter komme til base camp af Baruntse. Den såkaldte sydøstlige rute er veludforsket, men iset og svær at bestige, og med overhængende laviner. Bjerget bestiges derfor ofte om foråret, i april og maj, selvom der også er blev opnået en succesfuld klatring i efteråret.

Referencer

Noter 

Nepals geografi
Bjerge i Nepal
Bjerge i Himalaya
Jekaterina Jasjina

Jekaterina Jasjina (  ; født 6. august 1993 i Saratov) er en russisk professionel tennisspiller. Hun fik debut på WTA Tour i 2011.

Indtil november 2017 havde hun ikke vundet en single titel på WTA Touren, men tre titler på ITF Women's Circuit.

Eksterne henvisninger 
 

Tennisspillere fra Rusland
Kasan
Personer fra Saratov
Mera Peak

Mera Peak er et bjerg i Makalu Baruns nationalpark i Nepal. Toppen ligger på 6 476 meter over havet og indgår i den del af Himalaya som kaldes Mahalangur Himal.

Beskrivelse 
Bjerget består af tre toppe: Mera North (6476 m.o.h.), Mera Central (6461 m.o.h.) og Mera South (6065 m.o.h.).

Mera Peaks højde er ofte angivet til 6654 m.o.h., men beror efter alt at dømme på en forveksling med det nærliggende Peak 41, som undertiden rapporteres som “Mera”.

De fleste bestigninger sker til Mera Central, som ikke er den højeste top ved Mera Peak. Det kan skyldes, at lavinerisikoen er større på Mera North.

Bjerget indgår som del i Makalu Baruns nationalpark i det beskyttede Sacred Himalayan Landscape, som hovedsageligt ligger i Nepal, men som også strækker sig ind i Sikkim og Darjeeling i Indien.

Mera Peak ligger i Solukhumbu-distriktet. De nærmeste bjerge er Nau Lekh, Kyashar, Kusum Kanguru, Peak 41 og Kangtega, med stigende afstande. Bjerget er afvandingsområde til Ganges og dermed til Den Bengalske Bugt.

Fra Mera Peak kan man i klart vejr at se fem af de seks højeste bjerge i verden: Cho Oyu (8201 m), Lhotse (8516 m), Mount Everest (8848 m) og Makalu (8463 m) som ligger ganske nært og i meget klart vejr kan man også se Kangchenjunga (8586 m) ved grænsen mod Indien mod øst. Blandt de højeste bjerge er det kun K2 (8611 m) i Pakistan som man ikke kan se.

Klatrehistorie 
Området ved Mera Peak blev udforsket af britiske ekspeditioner i begyndelsen af 1950'erne og også straks efter den første bestigning af Mount Everest. Medlemmerne af disse ekspeditioner omfattede Edmund Hillary, Tenzing Norgay, Eric Shipton og George Lowe.

Den første topbjergbestigning af Mera Central fandt sted den 20. maj 1953 av Jimmy Roberts og Sen Tenzing.

Mera North blev besteget først af de franske bjergbistiere Marcel Jolly, G. Baus og L. Honills i 1975.

Mera South bestiges for første gang i 1986 af Mal Duff og Ian Tattersall. Klatring af denne sydvestlige vej er vanskelig på grund af serak formation.

Den bedste tiden for at bestige Mera Peak er i maj og i oktober, mens mars-april og september og november også er mulige, men under betydelige køligere og sne rigere forhold.

Billedegalleri

Referencer

Noter

Eksterne henvisninger 

 Udsigt fra toppen af Mera Peak 
 Panorama fra Mera Peak

Nepals geografi
Bjerge i Nepal
Bjerge i Himalaya
Jacqueline Cabaj Awad

Jacqueline Cabaj Awad (født 28. januar 1996 i Eskilstuna) er en svensk professionel tennisspiller. Hun fik debut på WTA Tour ved Swedish Open 2013.

Indtil november 2017 havde hun ikke vundet en titel på WTA Touren, men seks titler på ITF Women's Circuit.

Eksterne henvisninger 
 

Tennisspillere fra Sverige
Personer fra Eskilstuna
Kusum Kanguru

Kusum Kanguru er et bjerg i Khumbu-regionen af Himalaya i Nepal. Toppen ligger på 6 367 meter over havet og indgår i den del af Himalaya som kaldes Mahalangur Himal.

Beskrivelse 
Bjergryggen strækker sig hovedsagelig i nord-syd-retningen og rejser sig mellem floden Dudh Khosi i vest og Hinkudalen i øst. Bjerget afvandes via Kusum Khola som strømmer vestpå og slutter sig til Dudh Khosi ved Thado Koshi. Bjergets navn Kusum Kanguru er Sherpa-sprog og betyder "Tre Snedige Guder" og refererer til de tre toppe af bjerget. De tre toppe hedder East Kusuma Kanguru (6358 m), Main Kusum Kanguru (6367 m) og den laveste top West Kusum Kanguru (5579 m).

Kusum Kanguru ligger i Solukhumbu-distriktet. De nærmeste bjerge er Kyashar, Thamserku, Kangtega, Mera Peak og Malangphutang, med stigende afstande.

Bjerget er afvandingsområde til Ganges og dermed til Den Bengalske Bugt.

Vejret for bestigning af Kusum Kanguru er bedst i april, maj og september, oktober.

Klatrehistorie 

Fire forsøg på at bestige dette robuste bjerg blev lavet af britiske, japanske og to newzealandske ekspeditioner, før en japansk ekspedition lykkedes at nå den nord østlige top den 9. oktober 1979.

Hovedtoppen blev først besteget af Bill Denz fra New Zealand den 7. oktober 1981, via vestsiden. Dette var en solopstigning, hvorfor Denz satte flere rekorder på samme tid. Fem dage senere den 12. oktober 1981 nåede en japansk ekspedition også toppen.

I 1988 nåede en britisk ekspedition toppen via den tidligere uforstyrrede øst væg.

I 2013 blev Alexander Ruchkin og Slava Ivanov de første som nåede toppen ved at klatre sydvestsiden af Kusum Kanguru, som de fleste klatrere undgik på grund af risikoen for laviner og faldende isblokke. Det tog dem ni dage, hvor både mad og brændstof sluttede, da de nåede toppen. Nedturen tog fire dage, mest af tiden uden noget at drikke. På lavere højde blev de derfor evakueret med helikopter. Den sydvestlige rute hedder "Falling in the void" (ca. "falder i hulrummet").

Referencer

Noter

Eksterne henvisninger 
 Rapport i Alpine Journal om en klatring på den sydlige vej i 1991
 Rapport om en forsøg i 2011- af et New Zealands-hold

Nepals geografi
Bjerge i Nepal
Bjerge i Himalaya
Elastisk pendul

Et elastisk pendul består af en masse, der hænger i en fjeder, som svinger. Hver for sig giver en lille pendulsvingning og en oscillerende fjeder begge approksimativt simple harmoniske bevægelser, men kombinationen giver et mere kompliceret system. Et eksempel på et elastisk pendul er en person, der svinger i en elastik i forbindelse med elastikspring.

Modellering 
For at modellere pendulet kan det betragtes som et to-dimensionelt system med to frihedsgrader. Fjederen har hvilelængden  og kan strækkes med størrelsen . Pendulets svingningsvinkel er . Problemet hører dermed under klassisk mekanik. I det nedenstående er Lagrange-formalismen anvendt, hvor en Lagrange først opstilles, hvorefter Euler-Lagrange-ligningerne kan bruges til at finde bevægelsesligningerne for systemet.

Lagrangen 
En model for det elastisk pendul kan laves med udgangspunkt i systemets Lagrange :

hvor  er den kinetiske energi, og  er den potentielle energi.

Jf. Hookes lov er den potentielle energi i selve fjederen:

hvor  er fjederkonstanten.

Den potentielle energi fra tyngdekraften er derimod bestemt af massens højde. For en given vinkel og udstrækning er den potentielle energi:

hvor  er tyngdeaccelerationen.

Den kinetiske energi er givet ved:

hvor  er massens fart. For at relatere  til de andre variable, skrives farten som en kombination af en bevægelse langs med og vinkelret på fjederen:

Lagrangen bliver altså:

Bevægelsesligningerne 

Med to frihedsgrader - for  og  - kan bevægelsesligningerne findes vha. to Euler-Lagrange-ligninger:

For :

 isoleres:

Og for :

 isoleres:

Fjerderpendulet er nu beskrevet med to koblede differentialligninger. Disse kan løses numerisk.

For en lille vinkel kan de trigonometriske funktioner simplificeres, og differentialligningerne bliver da:

Det ses, at differentialligningerne reduceres yderligere til henholdsvis et fjederpendul og et matematisk pendul, hvis det første-afledte led fjernes. Det svarer til, at pendulet ikke længere svinger til siden eller ikke er elastisk.

Kildehenvisninger

Yderligere litteratur 

  pdf  or pdf

Eksterne henvisninger 
 Oscillations of an Elastic Pendulum  - interaktiv simulation fra Wolfram Research

Oscillation
Forholdet mellem Rusland og Nordkorea

Forholdet mellem Danmark og Rusland refererer til de udenrigspolitiske interaktioner mellem Den Russiske Føderation og Den Demokratisk Folkerepublik Korea.

Diplomatisk kontakt blev første gang etableret mellem Sovjetunionen (og dermed også det sovjetiske Rusland) og Nordkorea d. 12. oktober 1948 kort efter oprettelsen af folkerepublikken. Selvom de to var tætte allierede under Den kolde krig, er de efter Sovjetunions opløsning gledet fra hinanden. Kim Jong-il besøgte dog Rusland i 2001, 2002 og 2011.

De to stater har en 17 km lang grænse, der løber langs med floden Tumen. Grænsen blev dannet, da zar Alexander 2. overtog territorie fra Kina som en del af Pekingkonventionen i 1860.

Den russiske befolknings syn på Nordkorea bliver gradvist værre. I slut-april 2013 havde 34 % et positivt syn på Nordkorea, mens det tal var på 54 % tidligere den samme måned.

Sammenligning af landefakta

Atomvåben 
I marts 1994 under den første nordkoreanske atomkrise foreslog Rusland, at ottepartsforhandlinger skulle afholdes og inkludere både Nord- og Sydkorea, Rusland, USA, Kina, Japan, FN's generalsekretær samt Det Internationale Atomenergiagentur. Siden 2003 har Rusland været en del af Sekspartsforhandlingerne.

I oktober 2006 støttede Rusland FN's sikkerhedsråds Resolution 1718, der fordømte Nordkoreas atomvåbentest i 2006. Efter Nordkorea detonerede endnu et atomvåben d. 25. maj 2009 fordømte Rusland det igen. Ruslands udenrigsminister Sergej Lavrov kaldte det et brud på tidligere resolutioner og Traktaten om ikke-spredning af kernevåben. I samme meddelelse blev testen kaldt for en provokation, der kunne optrappe spændingerne i Nordøstasien.

Under Kim Jong-un foretog landet igen atomvåbentest i 2013. Samme år blev den russiske ambassade samt andre ambassader i landet informeret om, at Nordkorea ikke længere kunne garantere deres sikkerhed. Efter yderligere atomprøversprængninger valgte Rusland i marts 2016 at støtte endnu en resolution fra FN's sikkerhedsråd. Den russiske præsidents presseansvarlige Dmitrij Peskov udtalte, at Nordkoreas åbenhed over for brugen af atomvåben var bekymrende, og at alle parter burde være tilbageholdende.

Litteratur

Eksterne henvisninger 

 Russia secretly offered North Korea nuclear technology , by a Special Correspondent in Pyongyang and Michael Hirst, 08/07/2006
 Kim Jong-il's Train  Kommersant, June 24, 2006
 North Korea in Russian policy 
 "Soviet Union-North Korea Relations," Wilson Center Digital Archive. 
 64th Fighter Air Corps in Korea

Kildehenvisninger 

Nordkorea
Ruslands politik
Simon Bloch Jørgensen

Simon Bloch Jørgensen (født 1. september 1992) er en dansk fodboldspiller som spiller for den engelske National League South-klub Whitehawk.

Eksterne henvisninger 
 Simon Bloch Jørgensen på Transfermarkt

Fodboldspillere fra Danmark
Fodboldspillere fra B.93
Fodboldspillere fra B 1908
Fodboldspillere fra Boldklubben Frem
Akademihaven i Sorø

Akademihaven i Sorø er en ca. 15 ha stor have eller park i tilknytning til Sorø Akademi ned til Sorø Sø i Sorø. Dens oprindelse går tilbage til en klosterhave ved Sorø Kloster  fra 1300-tallet, der i 1700-tallet blev ændret til en barokhave i fransk stil med alléer. Senere blev den omlagt til en engelsk landskabshave.

I parken findes blandt andet buster af Ludvig Holberg og Carsten Hauch udført af Vilhelm Bissen og en særlig 'Fuchsiahave'.

Galleri

Noter

Eksterne henvisninger
  Wikimedia Commons har flere filer relaterede til Sorø Akademi
 "Akademihaven"  fra Stiftsor.dk, Stiftelsen Sorø Akademi med billeder af haven fra de forskellige årstider


Bygninger, konstruktioner og anlæg i Sorø Kommune
Parker i Danmark
Sorø Akademi
Emrah Tuncer

Emrah Tuncer (født 26. august 1978) er en dansk kommunalpolitiker i Holbæk Kommune. Han har siddet i Holbæk Byråd siden 2009 for Radikale Venstre.
Emrah Tuncer er uddannet skolelærer fra Holbæk Seminarium i 2001.

Efter kommunalvalget i 2009 blev han formand for byrådets kultur- og fritidsudvalg. En post, som han fastholdt efter kommunalvalget i 2013, hvor han fik 1293 personlige stemmer.  

Emrah Tuncer har desuden været vikar for Zenia Stampe i Folketinget fra 1. januar 2016 til 1. april 2016, da hun var på barsel. Her fungerede han som Radikale Venstres kultur-, medie- og EU-ordfører.  

Emrah Tuncer arbejder til dagligt som forstander på det socialpædagogiske opholdssted Novus Vita.

Referencer 

Kommunalpolitikere fra Danmark
Politikere fra Det Radikale Venstre
Avelina Sajfetdinova

Avelina Sajfetdinova ( født 25. juni 2002) er en russisk tennisspiller. Hun spiller juniorturneringer, og fik debut på ITF Women's Circuit i 2017, hvor hun også spiller double.

Ved European Youth Olympic Festival, der blev afholdt i juli 2017 i Ungarn, fik Sajfetdinova sølvmedalje, efter at hun tabte finalen til danske Clara Tauson med 1-6, 3-6.

Referencer

Eksterne henvisninger 
 

Tennisspillere fra Rusland
P. Nielsen

Der er flere personer som kaldes P. Nielsen, herunder:
 Peter Nielsen (skuespiller) – dansk skuespiller (1876-1949)
 P. Nielsen (lærer) – dansk lærer som underviste husmænd (Peder Nielsen, 1836-1905)
 Peder Nielsen (politiker, 1804-1893) – dansk politiker og folketingsmand
 Peder Nielsen (politiker, 1818-1910) – dansk politiker og folketingsmand
 Peder Nielsen (politiker, 1821-1881) – dansk politiker og landstingsmand
 Peter Nielsen (politiker, 1831-1924) – dansk politiker og folketingsmand
 Peder Nielsen (politiker, 1853-1921) – dansk politiker og landstingsmand

Se også 
 Peter Nielsen (flertydigside)
 Peder Nielsen (flertydigside)
Kyashar

Kyashar, eller Thangnaktse, og tidligere Peak 43, er et bjerg i Khumbu-regionen af Himalaya i Nepal. Toppen ligger på 6 769 meter over havet og indgår i den del af Himalaya som kaldes Mahalangur Himal.

Beskrivelse 
Frem til 1983 benævnes bjerget som ”Peak 43”. Dette år udførte de nepalesiske myndigheder en navngivning af bjerge og andre geografiske steder for at "udslette" et stort antal vestlige navne fra kortet Fra og med 1983 hedder bjerget Kyashar. Bjerget har også et tredje navn, Thangnaktse. Lokalt forekommer også navnet Charpate, hvilket betyder sådan ca. "firekant", hvilket er en god beskrivelse af bjergstoppen.

Kyashar ligger i Solukhumbu-distriktet. De nærmeste bjerge er Kangtega, Kusum Kanguru,Thamserku, Mera Peak, Malangphutang og Peak 41, med stigende afstande. Et fælles udgangspunkt for at bestige på Kyashar, eller Kusum Kanguru eller Mera Peak er den lille landsby Tagnag ved foden af Kyashar.

Via en bjergsryg står Kyashar i forbindelse med Kantega. På vest siden ligger Kyashar gletscheren. Bjerget er afvandingsområde til Ganges og dermed til Den Bengalske Bugt.

Klatrehistorie 
Den første topbestigning gjordes af et klatrehold bestående af Sam Broderick, Andi Frank, Kevin Riddell og Bruce Normand. Broderick, Frank og Normand nåede toppen den 18. oktober 2003. Bestigningen fandt sted på vestsiden af bjerget.
 
Den første succesrige klatring bestigning via den sydelige side af bjerget, “NIMA-linjen”, gennemføres den 11 .november 2012 af de japanske klatrer Yasuhiro Hanatani, Hiroyoshi Manome og Tatsuya Aoki. Sydsiden karakteriseres af løs og forræderisk terræn og betydelig lavine risiko. Den havde modstået mindst otte tidligere top forsøg, af flere rutine klatrer. Det japanske klatrehold har haft godt vejr gennem de seks dage, klatringen varede, hvilket forklarer det navn, de gav ruten NIMA. Det er sherpa-sprog og betyder "sol".

Det bedste tid for at klatre i området er i maj og oktober, mens marts-april og september og november også er mulige, men under meget køligere og sne rigere forhold.

Yderligere læsning

Referencer

Noter

Eksterne henvisninger 
 Kyashar (Peak 39) billeder af Kyashar hos summitpost.org

Nepals geografi
Bjerge i Nepal
Bjerge i Himalaya